     House cafe' ร้านกาแฟอบอุ่น ร่มรื่น ใจกลางเมือง หลังจากทานมื้อกลางวันเสร็จสังเกตเห็นร้านนี้พอดี อยู่ใกล้ ๆ กับร้านก๋วยเตี๋ยวเนื้อด้านหน้า สามารถเดินมาทานได้

     พิกัดร้านตั้งอยู่ถนนกิ่งแก้ว ซอย 39/3 ด้านหลังร้านยูชุปโภชนานั่นเอง บรรยากาศร้านมีพื้นที่นั่งทั้งด้านนอกที่ตกแต่งด้วยพันธุ์ไม้ดูร่มรื่น และด้านในติดแอร์เย็นฉ่ำ ร้านนี้มีโปรโมชั่นซื้อเครื่องดื่มทุกแก้ว สามารถจับฉลากลุ้นรางวัลของทางร้าน ซึ่งมี (ปากกา) มากมาย ในวันจันทร์ - ศุกร์ ร้านเปิดบริการเวลา 07:30 - 17:00 ส่วนวันเสาร์จะเปิดถึงเที่ยงครับ

     สำหรับวันนี้ผมสั่งเป็นอเมริกาโน่เย็น ไม่ใส่น้ำตาล (50 บาท) และเอสเพรสโซ่เย็น (50 บาท) รสชาติกาแฟที่นี่เป็นกาแฟคั่วเข้มครับ อเมริกาโน่ติดขม ไหม้หน่อย ส่วนเอสเพรสโซ่ก็พอทานได้ กาแฟร้านนี้ไม่ค่อยโดดเด่น แต่เห็นทางร้านมีเมนูอาหารด้วยนะ หลาย ๆ คนมาก็สั่งอาหาร ใครผ่านไปผ่านมาก็ลองแวะกันดูครับ

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า อ่านต่อได้ที่ (1,495)